“Oʻzavtoyoʻl” davlat-aksiyadorlik kompaniyasi va Oʻzbekiston Respublikasi Moliya vazirligi huzuridagi respublika yoʻl jamgʻarmasi faoliyatini tashkil etish masalalari toʻgʻrisida
(resolution, 2017-07-19)

Oʻzbekiston Respublikasi Prezidentining “Umumiy foydalaniladigan avtomobil yoʻllari qurish va ulardan foydalanishni boshqarish tizimini takomillashtirish toʻgʻrisida” 2003-yil 19-avgustdagi PF-3292-son Farmoniga muvofiq hamda umumiy foydalaniladigan yoʻllar samarali saqlanishi, taʼmirlanishi, rekonstruksiya qilinishi va qurilishini taʼminlash maqsadida Vazirlar Mahkamasi qaror qiladi: 2. Belgilab qoʻyilsinki: “Oʻzavtoyoʻl” davlat-aksiyadorlik kompaniyasini boshqarishning yuqori organi Oʻzbekiston Respublikasi Vazirlar Mahkamasi tomonidan tayinlanadigan Kompaniya kengashi hisoblanadi; “Oʻzavtoyoʻl” davlat-aksiyadorlik kompaniyasi boshqaruvi raisi kompaniya Kengashi taqdimnomasi asosida, Oʻzbekiston Respublikasi Prezidenti bilan kelishgan holda Vazirlar Mahkamasi tomonidan tasdiqlanadi. Boshqaruv raisining oʻrinbosarlari kompaniya Kengashining taqdimnomasi asosida, belgilangan tartibda Oʻzbekiston Respublikasi Vazirlar Mahkamasi tomonidan tasdiqlanadilar; yoʻl-qurilish hududiy tashkilotlari rahbarlari lavozimga tegishli ravishda Qoraqalpogʻiston Respublikasi Vazirlar Kengashi va viloyatlar hokimlari taqdimnomasiga koʻra “Oʻzavtoyoʻl” davlat-aksiyadorlik kompaniyasi tomonidan tayinlanadi. 3. Oʻzbekiston Respublikasining Bosh vaziri Oʻ.T. Sultonov Vazirlar Mahkamasining Yoʻl-transport kommunikatsiyalarini qurish va rivojlantirish kompleksi bilan birgalikda bir hafta muddatda Vazirlar Mahkamasiga Kompaniya kengashi tarkibi yuzasidan takliflar kiritsin. 4. Belgilab qoʻyilsinki: “Oʻzavtoyoʻl” davlat-aksiyadorlik kompaniyasi shartnomalar va majburiyatlar boʻyicha “Oʻzavtoyoʻl” davlat konsernining huquqiy vorisi hisoblanadi; “Oʻzavtoyoʻl” davlat-aksiyadorlik kompaniyasining ustav fondi umumiy foydalaniladigan avtomobil yoʻllari asosiy fondlari va oʻzgartirilayotgan “Oʻzavtoyoʻl” davlat konserni mol-mulki hisobiga hosil boʻladi; hududiy yoʻl-qurilish tashkilotlarining ustav fondlari mahalliy ahamiyatga (viloyat ahamiyatiga) ega boʻlgan umumiy foydalaniladigan avtomobil yoʻllarining ularga beriladigan asosiy fondlari, shuningdek oʻzgartirilayotgan hududiy davlat-aksiyadorlik birlashmalarining mol-mulki hisobiga hosil boʻladi; “Oʻzavtoyoʻl” davlat-aksiyadorlik kompaniyasini tashkil etish jarayonida chiqarilgan aksiyalar davlat mulki hisoblanadi va sotilmasligi yoki boshqacha begonalashtirilmasligi kerak. 5. Oʻzbekiston Respublikasi Davlat mulki qoʻmitasi va “Oʻzavtoyoʻl” davlat-aksiyadorlik kompaniyasi bir oy muddatda: “Oʻzavtoyoʻl” davlat-aksiyadorlik kompaniyasining ustavi ishlab chiqilishi, tasdiqlanishi va belgilangan tartibda roʻyxatdan oʻtkazilishini taʼminlasinlar; “Oʻzavtoyoʻl” davlat-aksiyadorlik kompaniyasi tarkibiga kiruvchi umumiy foydalanishdagi avtomobil yoʻllarini qurish, ulardan foydalanish va ularni saqlash bilan bogʻliq boʻlmagan korxonalarni xatlovdan oʻtkazsinlar hamda ularni davlat tasarrufidan chiqarish va xususiylashtirish yuzasidan Vazirlar Mahkamasiga takliflar kiritsinlar; 6. “Oʻzavtoyoʻl” davlat-aksiyadorlik kompaniyasi tarkibiga kiruvchi korxonalar va tashkilotlar yoʻl xoʻjaligi tizimi korxonalari va tashkilotlari oʻzgartirilishi munosabati bilan tekin oladigan mol-mulk, asosiy va aylanma vositalar boʻyicha daromad (foyda) soligʻidan ozod qilinsin. 7. Quyidagilar: Oʻzbekiston Respublikasi Moliya vazirligi huzuridagi Respublika yoʻl jamgʻarmasini boshqarish kengashi tarkibi 7-ilovaga* muvofiq; 8. Belgilansinki, Oʻzbekiston Respublikasi Moliya vazirligi huzuridagi Respublika yoʻl jamgʻarmasining ijro etuvchi direktori Oʻzbekiston Respublikasi Moliya vazirining taqdimnomasiga koʻra Oʻzbekiston Respublikasi Vazirlar Mahkamasi tomonidan lavozimga tayinlanadi hamda moddiy taʼminot, ijtimoiy va transport xizmati koʻrsatish shart-sharoitlari boʻyicha vazir oʻrinbosariga tenglashtiriladi. 9. Belgilab qoʻyilsinki: Respublika yoʻl jamgʻarmasi mablagʻlaridan qonuniy va maqsadli foydalanilishini nazorat qilish Oʻzbekiston Respublikasi Moliya vazirligi huzuridagi Respublika yoʻl jamgʻarmasini boshqarish kengashiga yuklanadi; Respublika yoʻl jamgʻarmasining noqonuniy sarflangan va maqsadli foydalanilmagan mablagʻlari qonun hujjatlarida belgilangan tartibda Jamgʻarmaga undirib olinadi. 10. Oʻzbekiston Respublikasi Moliya vazirligining Nazorat-taftish bosh boshqarmasi Oʻzbekiston Respublikasi Davlat soliq qoʻmitasi bilan birgalikda bir oy muddatda Respublika yoʻl jamgʻarmasi mablagʻlaridan foydalanilishini tekshirib chiqsin, xarajatlarning maqsadli yoʻnaltirilganligi va samaradorligiga, shuningdek asbob-uskunalar va tovar-moddiy boyliklar sotib olishga tuzilgan kontraktlarga, shu jumladan import kontraktlarga alohida eʼtiborni qaratsin. 11. Oʻzbekiston Respublikasi Davlat arxitektura va qurilish qoʻmitasi yoʻl xoʻjaligi tizimida tanlov savdolari (tenderlar) tashkil etilishi va oʻtkazilishi ustidan nazoratni taʼminlasin hamda tanlov savdolari natijalariga koʻra tuzilgan shartnomalar bajarilishining monitoringini olib borsin. 12. Oʻzbekiston Respublikasi Davlat soliq qoʻmitasi unga Moliya vazirligi huzuridagi Respublika yoʻl jamgʻarmasiga mablagʻlar toʻplanishini taʼminlash funksiyalari yuklanganligini hisobga olgan holda: ikki hafta muddatda xodimlarning belgilangan soni doirasida markaziy apparatda xodimlar soni 4 kishidan iborat boʻlgan tegishli boʻlim, viloyat boshqarmalarida 3 kishidan ortiq boʻlmagan sektor tashkil etsin, shuningdek tuman va shahar soliq inspeksiyalari tuzilmasiga zarur oʻzgartirishlar kiritsin; 2003-yil 1-oktabrga qadar Respublika yoʻl jamgʻarmasiga mablagʻlar tushishini hisobga olish va nazorat qilish funksiyalarini bajaruvchi kadrlarning oʻqishini oʻtkazsin. 13. Oʻzbekiston Respublikasi Hukumatining 9-ilovaga muvofiq ayrim qarorlari oʻz kuchini yoʻqotgan deb hisoblansin. 14. Oʻzbekiston Respublikasi Adliya vazirligi tegishli vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiquvchi oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 15. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ. T. Sultonov zimmasiga yuklansin. 1. Oʻzbekiston Respublikasi Vazirlar Mahkamasining “Oʻzbekiston avtomobil yoʻllari qurish va foydalanish (“Oʻzavtoyoʻl”) davlat-aksionerlik konsernini tashkil etish va uning faoliyati masalalari toʻgʻrisida” 1993-yil 5-fevraldagi 58-son qarori. 2. Oʻzbekiston Respublikasi Vazirlar Mahkamasining “Respublika yoʻl jamgʻarmasini tashkil etish toʻgʻrisida” 1993-yil 5-iyuldagi 334-son qarori (Oʻzbekiston Respublikasi QT, 1993-y., 7-son, 26-modda). 3. Oʻzbekiston Respublikasi Vazirlar Mahkamasining “Respublika yoʻl jamgʻarmasi mablagʻlarini shakllantirish va ulardan foydalanish toʻgʻrisidagi nizomga oʻzgartirish va qoʻshimchalar kiritish haqida” 1996-yil 21 maydagi 184-son qarori (Oʻzbekiston Respublikasi QT, 1996-y., 5-son, 16-modda). 4. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining “Respublika yoʻl jamgʻarmasini tashkil etish toʻgʻrisida” 1993-yil 5-iyuldagi 334-son qaroriga qoʻshimchalar va oʻzgartirishlar kiritish toʻgʻrisida” 1996-yil 30-dekabrdagi 466-son qarori (Oʻzbekiston Respublikasi QT, 1996-y., 12-son, 39-modda). 5. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining baʼzi qarorlarini oʻzgartirish va oʻz kuchini yoʻqotgan deb hisoblash toʻgʻrisida” 1997-yil 30-yanvardagi 56-son qarori bilan tasdiqlangan Oʻzbekiston Respublikasi Hukumatining qarorlariga kiritilayotgan oʻzgartirishlarning 2-bandi (Oʻzbekiston Respublikasi QT, 1997-y., 1-son, 3-modda). 6. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining qarorlarini oʻz kuchini toʻliq va qisman yoʻqotgan deb hisoblash hamda ayrim qarorlariga oʻzgartirish va qoʻshimchalar kiritish toʻgʻrisida” 1998-yil 3-fevraldagi 55-son qaroriga 2-ilovaning 3-bandi (Oʻzbekiston Respublikasi QT, 1998-y., 2-son, 6-modda). 7. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish hamda ularning baʼzilarini oʻz kuchini yoʻqotgan deb hisoblash toʻgʻrisida” 2000-yil 11-apreldagi 140-son qaroriga 1-ilovaning 2-bandi (Oʻzbekiston Respublikasi QT, 2000-y., 4-son, 18-modda). 8. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2000-yil 19-maydagi 193-son qaroriga ilovaning 1-bandi (Oʻzbekiston Respublikasi QT, 2000-y., 5-son, 24-modda). 9. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2000-yil 2-oktabrdagi 375-son qaroriga ilovaning 1-bandi (Oʻzbekiston Respublikasi QT, 2000-y., 10-son, 63-modda). 10. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida” 2000-yil 2-oktabrdagi 380-son qarorining 1-bandi (Oʻzbekiston Respublikasi QT, 2000-y., 10-son, 64-modda). 11. Oʻzbekiston Respublikasi Vazirlar Mahkamasining “Oʻzbekiston Respublikasining 2003-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida” 2002-yil 30-dekabrdagi 455-son qaroriga 26-ilovaning 1-bandi. 12. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va ayrimlarini oʻz kuchini yoʻqotgan deb hisoblash toʻgʻrisida” 2003-yil 14-yanvardagi 17-son qaroriga 1-ilovaning 1-bandi (Oʻzbekiston Respublikasi QT, 2003-y., 1-son, 7-modda).